REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/474-15

16. novembar 2015. godine

B e o g r a d

ZAPISNIK

74. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA

JAVNIH SREDSTAVA, ODRŽANE 16. NOVEMBRA 2015. GODINE

 Sednica je počela u 10,30 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Olivera Pešić, Nikola Jolović, Dejan Radenković, Ivan Jovanović, Momo Čolaković i prof. dr Milorad Mijatović.

 Sednici su prisustvovali zamenici članova Odbora: Sonja Vlahović, zamenik Radmila Kostića i Goran Vukadinović, zamenik Suzane Šarac.

 Sednici nisu prisustvovali Dušica Nikolić, Vojislav Vujić, Đorđe Stojšić, Zoltan Pek i Žika Gojković, niti njihovi zamenici.

 Na poziv predsednika Odbora, sednici su prisustvovali: Dušan Vujović, ministar finansija i Nenad Mijailović, državni sekretar u Ministarstvu finansija.

 Na predlog predsednika, Odbor je jednoglasno utvrdio sledeći

D n e v n i r e d:

1. Podnošenje amandmana Odbora na Predlog zakona o dopuni Zakona o budžetu Republike Srbije za 2015. godinu.

\* \* \*

**Prva tačka dnevnog reda:** Podnošenje amandmana Odbora na Predlog zakona o dopuni Zakona o budžetu Republike Srbije za 2015. godinu

Predsednik Odbora je predložio da Odbor podnese amandman na član 1. Predloga zakona, kojim bi se omogućila jednokratna isplata novčanog iznosa i zaposlenima u predškolskim ustanovama. Na ovaj način bi se izjednačio status svih zaposlenih u sistemu obrazovanja na teritoriji Republike Srbije.

 U diskusiji povodom ove tačke dnevnog reda su učestvovali Ivan Jovanović, zamenik predsednika Odbora i Dušan Vujović, ministar finansija.

 Na predlog predsednika, Odbor je jednoglasno odlučio da podnese amandman na član 1. Predloga zakona o dopuni Zakona o budžetu Republike Srbije za 2015. godinu.

\* \* \*

 Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 157. stav 6. Poslovnika Narodne skupštine, podneo amandman na član 1. Predloga zakona.

 Predstavnik predlagača Dušan Vujović, ministar finansija, prihvatio je navedeni amandman Odbora.

 Za izvestioca Odbora na sednici Narodne skupštine određen je Veroljub Arsić, predsednik Odbora.

\* \* \*

 Sednica je završena u 10,40 časova.

 Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić,s.r.